नेहरू पर दूसरा जानलेवा हमला नागपुर में मार्च 1955 में हुआ. नेहरु उस दिन एयरपोर्ट से महाराष्ट्र के सीएम आर एस शुक्ला के साथ खुली कार में उनके घर जा रहे थे. दोनों तरफ सैकड़ों लोगों की भीड़ नेहरू के स्वागत में खड़ी थी कि अचानक एक रिक्शे वाले ने अपना रिक्शा नेहरू के काफिले में ठीक नेहरू की कार के आगे फंसा दिया. नेहरू के ड्राइवर को कार रोकनी पड़ी. इससे पहले कि कोई कुछ समझ पाता रिक्शे वाले बाबू राम लक्ष्मण ने अचानक 6 इंच लम्बा चाकू निकाला और नेहरू की तरफ झपटा. वो तो ऐन मौके पर नेहरू को खतरे की आशंका हुई और उन्होंने खुद को पीछे कर लिया. तब तक पुलिस वालों ने उसे अपनी गिरफ्त में ले लिया. बाद में पूछताछ में पता चला कि रिक्शे वाला काफी गरीब था और वो काफी परेशानियों से जूझ रहा था. इस हमले के जरिए वो अपनी निजी परेशानियों की तरफ सबका ध्यान खींचना चाहता था. बाद में जांच के लिए उसे मेंटल हॉस्पिटल भेज दिया गया.